sKala 2.x

Vă rugăm citiţi sau măcar răsfoiţi acest document. 
El conţine informaţii importante care vă vor ajuta să puneţi programul în funcţiune în cel mai scurt timp.

SKALA este o aplicaţie pentru cântărirea autovehiculelor şi gestionarea informaţiilor astfel obţinute.

Cerinţe absolut minime pentru execuţie :

Procesor x86 la 450 MHz
L2 Cache minim 128 kiB
32 MB Memorie
5 MB Spaţiu HDD
Versiune minimă Windows XP
Rezoluţie Video 1024x800

Aceste cerinţe sunt suficient pentru a porni programul şi a gestiona un număr minim de elemente, cu o bază de date de 3-4 MiB.

Cerinţe pentru o execuţie performanta :

Procesor x86 la 1000 MHz
L2 Cache 512 KiB
256 MiB Memorie
50 MiB Spaţiu HDD
Windows XP / Vista / 7 / 8
Rezoluţie Video 1024x800

Aceste cerinţe satisfac nevoile de memorie mare şi spaţiu suficient pe HDD pentru o bază de date de aproximativ 48MiB.

Limitari Program :

Baza de date nu poate avea mai mult de 2048MiB (2 GiB), iar numărul maxim de elemente depinde de compactări regulate.
O cântărire. 0,1 kiB, deci programul este capabil să gestioneze aprox.  20.480.000 cântăriri, în formatul actual. Compactând regulat baza de date, acest număr poate creşte cu cel puţin 100%.
Pentru baze de date mai mari de 2 GiB,  programul trebuie portat pe un server dedicat (MySQL, MS-SQL Server, Postgres, etc.).

Instalare Program :

Programul se instalează prin lansarea sistemului automat de instalare conţinut în  instalare_sKala_x.x.x.exe, unde x sunt 
cifrele versiunii. Se urmează instrucţiunile de pe ecran. Dacă se instalează un update în acelaşi folder cu o versiune mai veche
a SKALA, versiunea veche va fi upgradată la versiunea nouă. Sistemul de instalare nu suprascrie fişiere ci redenumeşte fişierele
vechi găsite, copiind în locul lor fişiere noi. Astfel, nu se produc pierderi de informaţie.

Dacă aveţi o versiune mai veche de Windows XP SP3 şi apar erori la instalare, instalaţi actualizările corespondene versiunii dvs. 
de Winodws, din folder-ul \WinUpdates de pe CD.

Pornire iniţială SKALA :

Când este pornit pentru prima oară, programul SKALA foloseşte nişte setări implicite de securitate :

Login : administrator
Parola : camiongreu

După ce se începe folosirea programului, este bine ca aceste setări să fie schimbate.
Parolele şi login-ul NU sunt case sensitive (nu se face diferenţa între litere mari şi mici).

Setarea funcţionării cu indicatorul sau cântarul dvs.:

Programul suportă un număr infinit de indicatoare cu care poate lucra. Cu toate astea,  când este pornit pentru prima oară, programul SKALA este setat din fabrică să lucreze cu indicatorul Eurobil Iscale. Pentru a alege un alt indicator se apasă simultan tastelele CTRL şi P, alegându-se din fereastra nou apărută indicatorul pe care-l aveţi. Dacă nu apare indicatorul pe care-l aveţi, faceţi click pe butonul “Instalează model nou…” şi se allege fişierul de definiţie pe care vi l-a furnizat vânzătorul dvs. Dacă nu aveţi un astfel de fişier, contactaţi vânzătorul programului dvs.

Securitatea datelor în SKALA :

MARE ATENŢIE ! 
Programul SKALA foloseşte un sistem de acces bazat pe conturi de utilizator. Fiecare cont are privilegii si restricţii de 
acces în program. Dacă se pierde parola unui utilizator, cel mai simplu este să-i fie resetată parola dintr-un cont care are acces la setări.
PIERDEREA PAROLEI DE ADMINISTRATOR implică recuperarea acesteia, contra cost, trimiţând baza de date la distribuitorul dvs. SupraSoft. 
Din motive de securitate, contul de administrator NU poate şters. Acesta poate fi, în schimb, redenumit şi reparolat. Astfel, utilizatorul nu trebuie neapărat să fie ‘administrator’ ci poate fi şi orice alt cuvând precun ‘supraveghetor’ sau ceva mai ascuns precum ‘uranus’ sau orice alt cuvânt cheie. Parola poate fi schimbată ca la orice alt cont, dat privilegiile contului de administrator vor fi întotdeauna supreme, acest cont având acces la absolut toate funcţiile programului. 

Lipsa bazei de date :

Programul SKALA este inutil fără baza de date. Pornirea programului se va realiza normal, programul nu cere login şi 
parolă, dar va anunţa lipsa bazei date şi un mesaj de eroare la fiecare aproape fiecare opţiune selectată. 

Setări regionale :

Programul lucrează cu orice format de dată  / oră existent pe calculator, însă modificarea setărilor după ce a fost 
completată baza de date poate duce, ca la orice alt program Windows, la căutări imprecise (unele date pot să nu apară
corespund criteriilor de căutare). Se recomandă menţinerea unuia şi aceluiaşi format de dată / oră pe sistem. Formatul de dată / oră folosit în sKala este “ZZ-LL-AAAA” şi “OO:MM:SS”; acest format este menţinut indiferent de formatul setat pe calculator. 

Licenţe :

Licenţa de folosire a programului este valabilă pentru un singur cont de Windows şi instalări nelimitate pe acesta. 
În concluzie, puteţi instala sKala în exemplare nelimitate pe un singur calculator, pe un singur cont de Windows. Dacă doriţi instalarea pe mai multe conturi de Windows, chiar şi pe un singur calculator, acest lucru implică achiziţionarea unei extensii de licenţă. 
Dacă doriţi instalarea sKala pe mai multe calculatoare simultan, trebuie achizitionată, de asemenea, o extensie de licenţă. 

O extensie de licenţă se poate achizitiona numai dupa ce aţi achizitionat o licentă de folosire pentru 
sKala.

Pentru mai multe informaţii contactaţi firma SupraSoft.

SupraSoft România, 
Bd. Preciziei nr. 32, Bucureşti
Tel. / Fax : 021 / 310.20.10 
Tel. : 0723 349 139
Fax : 031 817.59.03
Web : www.suprasoft.ro
E-mail : office@suprasoft.ro

SupraSoft este o marcă înregistrată a firmei SC SATO AutoID SRL.

Notă : Este posibil ca numerele de telefon sau adresa să se modifice în timp. Cele mai recente date de
contact vor fi mereu publicate pe site-ul Web.